Ǹkód ńnam ai sí dzōngó byâyi tag, ǹkɔŋ bílíg wâyi fon, wâyi kpɛ́ sām. 2Wâyi fáī bibəbɛga məkyaí mə́sə; wâyi fon ó yiagǎ fə biá bí ólugú. Amú bə́ və́ ńnǎm tē dúmá Libáŋ, ǹnam tē ó ńtɔa yǎ ábəŋ anə́ Karmɛ̂l ai Sharôn; bɔ́ bə́bēn bâyi yén dúmá Ńtí, bâyi fɔmbɔ̌ Zāmbá wāān ḿból á nə̄ ábəŋ. 3É mɔ́ mádzə́m kám, mǐ wónō mɔ́, mə́bɔ́ŋ yā mátəg ai sɔ́m, mǐ váá mɔ́ ngul. 4Kadán miǹwówɔ̄ŋ nâ: «Tómân nyɔ́l: tə myǎmbáda: Zambá wāān á nyɔ̄lɔ́ ā sɔ́ yǎ, nâ a zu mínā kun: Zambá émēn ā ńtə́lə yǎ á zēn, nə́ a zu mína kode.» 5Abǒg tē hḿ mís míńdíndím máyi yâban, məlɔ́ míń­dóndɔ́g mə́ yóóbó á ndə́ə́ŋ.